കുവൈറ്റ് ഇന്ത്യന് എംബസിയില് കോവിഡ് ജാഗ്രത ജാഗ്രത പാലിക്കണമെന്ന് അധികൃതര് കുവൈറ്റ് സിറ്റി : ഇന്ത്യന് എംബസ ഓഡിറ്റോറിയത്തില് നടന്ന ചടങ്ങില് പങ്കെടുത്തവരില് കോവിഡ് സ്ഥിരീകരിച്ചതിനെ തുടര്ന്ന് ഇന്ന് എംബസി സന്ദര്ശിച്ചവര് ജാഗ്രത പാലിക്കണമെന്ന് എംബസ്സി പുറത്തിറക്കിയ വാര്ത്താക്കുറിപ്പില് അറിയിച്ചു. ആരോഗ്യ മുന്കരുതലിന്റെ ഭാഗമായായി പരിപാടിയില് സംബന്ധിച്ചവര് എല്ലാവിധ കൊവിഡ് സുരക്ഷാ മാനദണ്ഡങ്ങളും സ്വീകരിക്കണമെന്ന് എംബസി അധികൃതര് അഭ്യര്ഥിച്ചു. അടുത്ത ദിവസങ്ങളില് നിശ്ചയിച്ച എംബസിയുടെ എല്ലാ പൊതു പരിപാടികളും മറ്റൊരവസരത്തിലേക്ക് മാറ്റിവെച്ചതായും പുതുക്കിയ തീയതി പിന്നീട് അറിയിക്കുമെന്നും അധികൃതര് വ്യക്തമാക്കി. അടിയന്തിര സഹായങ്ങളും കോണ്സുലാര് സേവനങ്ങളും തുടര്ന്നും ലഭ്യമാണെന്ന് എംബസ്സി വൃത്തങ്ങള് അറിയിച്ചു. സലിം കോട്ടയില്